[{"text_idx": "#000000", "text": "Avastamisro\u0303o\u0303mu pakkus nii va\u0308ljakute maastikuline kujundus kui ma\u0308nguks vajalike keppide disain. Mo\u0303lemaid vo\u0303ib vaadata kui ko\u0303rgtasemel kunsti."}, {"text_idx": "#000001", "text": "Kogu hoone on asendiplaanilt koos terrassidega u\u0308ks suur \u201cputter\u201d (lo\u0303pulo\u0308o\u0308gi kepi laba kuju)."}, {"text_idx": "#000002", "text": "Projekteeritud klubihoone kannab endas selle ilusa ma\u0308ngu saladusi: lo\u0308o\u0308gi tehnikat, atribuutika disaini ja TUNNET to\u0303usta lendu, sest eesti golf alles alustab oma to\u0303usu."}, {"text_idx": "#000003", "text": "Hoone peavaade e. po\u0303hjapoolne ku\u0308lg kujutab endast palli lennu trajektoori. Sealjuures selle mahuline osa jaguneb kaheks: hooneosaks, mis meenutab raudkepp nr. 5 ku\u0308lgvaadet ja hoonet optiliselt pikendavaks pinnasemahuks. See kolmnurkne kompositsioon, mis asub hoone taga, su\u0308mboliseerib tehniliselt puhta lo\u0308o\u0308gi \u201cswingi\u201d puhul mahalangevat murutu\u0308kikest."}, {"text_idx": "#000004", "text": "Klubi saal on projekteeritud kogu hoone mahust veidi ko\u0303rgemaks. Selle kuju on inspireeritud avalo\u0308o\u0308gi kepi \u201cdriver\u2019i\u201d kujust. Saali lagi on ku\u0308lvatud va\u0308ikesi lampe ta\u0308is, ta\u0308histamaks golfima\u0308ngu lo\u0303ppu \u201cgreen\u2019il\u201d aukudesse veerenud palle."}, {"text_idx": "#000005", "text": "Vastavalt tellija poolt esitatud la\u0308hteu\u0308lesandele oli eesma\u0308rgiks va\u0308lja to\u0308o\u0308tada modernse, atraktiivse ja kasutajaso\u0303braliku klubihoone terviklik arhitektuurne kontseptsioon (eskiisprojekt). La\u0308htuvalt planeeritava golfiklubi hoone paiknemisest ma\u0308e otsas, milline on na\u0308htav kilomeetrite kauguselt, oli eesma\u0308rgiks kujundada hoone selliselt, et see omaks maama\u0308rgi ta\u0308hendusega kaugele mo\u0303juvat vormi."}, {"text_idx": "#000006", "text": "Projekteeritud klubihoone kannab endas ma\u0308e otsas ho\u0303ljuva pilve visuaalset ideed. Konkreetne ma\u0308gi on Tbilisi suunalt tulevalt maanteelt kaugelt na\u0308htav koos naabruses paikneva veidi ko\u0303rgema ma\u0308etipuga. Selle otsas paikneb tegutsev munkade klooster. Kloostri ko\u0303rgusesse pu\u0308rgiv torn on konkreetne ja tugev dominant. Seeto\u0303ttu on meil kontrastina kasutatud vaba ja o\u0303hulist vormi. Kuvandina pilvedesse ulatuv ma\u0308etipp on peitepilt nagu oleks kavandatav ma\u0308etipp justkui ko\u0303rgemal. Ideest la\u0308htuvalt on hoonele projekteeritud servadest kergelt lainetav katusea\u0308a\u0308r. Klubi saal on projekteeritud kahe korruse ko\u0303rgune. Selle kuju on inspireeritud avalo\u0308o\u0308gi kepi driveri kujust."}, {"text_idx": "#000007", "text": "Kavandatava objekti funktsionaalse skeemi keerukus seisneb selles, et klubihoone paikneb ko\u0303rge ma\u0308e otsas, a\u0308a\u0308rmiselt piiratud maa-alal, platool, mis on ovaalse kujuga. Juurdepa\u0308a\u0308s klubile on la\u0308henevalt peateelt, mis viib platoole, maa-alale ovaali otsast. U\u0308mber klubihoone on projekteeritud territooriumil liiklemiseks tee koos autode va\u0308liparkla kohtadega. Tee ristub inimeste/ma\u0308ngijate ka\u0308igutee suundadega, kuivo\u0303rd vastavalt golfiva\u0308ljaku lahendusele paiknevad rentsh, esimene ja viimane tii ko\u0303ik erinevates suundades. Selline inimeste ja autode liikumiste ristumine ei ole ku\u0308ll hea, kuid arvestades mitte eriti suurt autode arvu, ei peaks olema probleemiks."}, {"text_idx": "#000008", "text": "Laste suurema turvalisuse huvides on ette na\u0308htud vo\u0303imalus ehitada sild ( vt. asendiplaan ja ko\u0303rval olev na\u0308idispilt silla vo\u0303imalikust va\u0308ljana\u0308gemisest) u\u0308le tee, mis algab I korrusel paiknevast lastehoiuruumist ja viib rentshile, kus toimub laste algo\u0303petus."}, {"text_idx": "#000009", "text": "Klubihoonele la\u0308henedes peaks esmalt paistma hoone ko\u0303ige imposantsem/pidulikum vaade, milleks golfiklubi puhul on kahtlemata klubihoone suure saali fassaad. Seeto\u0303ttu ongi hoone u\u0308hte otsa paigutatud suur saal, mis on kahe korruse ko\u0303rgune ning mille kuju on inspireeritud golfi avalo\u0308o\u0308gi kepi \u2013 driveri \u2013 kujust."}]